钦定古今图书集成/明伦汇编/氏族典/第087卷 > 《廖用贤尚友录》 > 卢钦
## 钦定古今图书集成/明伦汇编/氏族典/第087卷 > 《廖用贤尚友录》 > 卢钦

按《晋书卢钦传》，“钦字子若，范阳涿人也。祖植，汉侍中。
父毓，魏司空。钦清澹有远识，魏大将军曹爽辟为掾。
爽弟尝有所属请，钦白爽子弟不宜干犯法度，爽深
纳之，而罚其弟。除尚书郎，爽诛，免官。后为侍御史，累
迁琅邪太守。宣帝为太傅，辟从事中郎，出为阳平太
守，征拜散骑常侍、大司农，迁吏部尚书，进封大梁侯。”
武帝受禅，以为都督沔北诸军事、平南将军，入为尚
书仆射，加侍中、奉车都尉，领吏部。咸宁四年卒，子浮
嗣。